
PREMIJERA NOVE HBO ORIGINAL POLJSKE SERIJE „ČESTIT ČOVEK“
21. MARTA NA MAX-u

Beograd, 17. mart 2025.

Premijera nove poljske HBO Original serije „Čestit čovek“ (A Decent Man) biće 21. marta na Max striming platformi. Premijera na HBO 3 kanalu biće 23. marta u 21:00 h.

Nova šestodelna HBO Original serija je uzbudljiv, napeti psihološki triler koji istražuje ideju da niko nije zaista savršen. Pavel je odan muž, otac i visoko kvalifikovan kardiohirurg. On je naprosto pristojan čovek. Sve se to promeni kad donese impulsivnu odluku zbog koje njegov uredan i naizgled savršen život raspadne kao kuća od karata.

S Kržištofom Čečotom u glavnoj ulozi, serija ima izvanrednu glumačku postavu, uključujući Agnješku Žulevsku, Magdalenu Červinjsku, Jana Englerta, Ježija Skolimovskog, Dobromira Dimeckog, Gržegoža Maleckog, Mihala Černeckog, Aleksandru Pisulu, Konrada Konkola i Antonija Tiškjeviča.

Producent za Max je Odeljenje za scenarističku produkciju TVN Warner Bros. Discovery. Snimanje je završeno u julu 2024. godine, a scenaristi su Marek Modželevski i Kržištof Čečot. Režiserka je Aleksandra Terpińska, a snimatelj Jakub Stolecki.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

